dh-unibe/image-text_koenigsfelden-charters-post-1500 huggingface dataset:
Wir, Cuͦn, von gottes gnaden abt des gotzhus ze Sant Gallen, dz an alles mittel zuͦ gehoͤrt dem stuͦl ze Rom, vˀjehent, dz
fùr ùns kam ze Wil in unsersˀ gotzhus statt an dem tag, als dirr brief geben ist, dˀ beschaiden Uͦlrich Aigendal, burger ze
Winterthur, un̄ sprach, wie dz Aidelhait Beringerin, wilent Hartmans Scherers, saͤligen, elichù husfrow, burgerin ze Mellingen, ùns bi im uff gesent hett an unser hand ainen akker, ist gelegen ze Mêllingen an dˀ gebraiten, stosset an halb an
Haini Pfisters akker un̄ andren an des kilchhˀren akker un̄ och an Uͤlis Gernass akker, den si von ùns un̄ uns₎m vorgescrib̄
gotzhus ze erblehen hetti, un̄ dˀ selb Uͦlrich Aigendal soͤlti uns bittē in namen un̄ an stat dˀ selben egenātē Aidelhaiten und och
von ir wegen, dz wir den vor̄̄n akker und aͤllù reht, die si an dem un̄ zuͦ dem vorn̄̄ akker mit aller zuͦ gehoͤrd haͧt un̄ gehaben mag, lihint ze erblehen dem beschaiden kneht Uͦlrichen Gernass, burger ze Mellingē, dˀ selben Aidelhaiden tochtˀman.
und also gab ùns dˀ vorgn̄ Uͦlrich Aigendal vor in namen un̄ anstatt un̄ von dˀ vorgn̄ Aidelhaiden wegen den vorn̄̄ akkˀ
und aͤllù dù reht, die si dar zuͦ un̄ dar an haͧt un̄ gehabē mag uff an uns₎ hand und batt ùns von der jetzgenāten Aidelhaidē
wegen ernstlich, dz wir den selben akker und wz si jehtes zuͦ dem selben akker haͤt dem egedahten Uͦlrichen Gernass, dˀ selb̄
Aidelhaiden tochtˀman, lihint ze erb lehen, darumb erhorten wir do des selben Uͦlrich bett un̄ lihint den selben akkˀ mit allē
den rehten, so die selb Aidelhait dar zuͦ haͤt, dem vorgn̄ Uͦlrichen Gernass ze erblehen un̄ lihint im mit disem brief, wz wir
im durch reht an dem selben akker durch reht lihen sollent uns un̄ unsˀm vor̄̄n gotzhus an ùnsern rehtē zinsen un̄ gewonhaiten des selben akkers gantzlich unschaͤdlich, und des hierùber ze offnem un̄ warem urkùnd alles, so hie vor an disē
brief geschriben staͤt, haben wir, abt Cuͦn, da obgenant, uns₎ insigel offenlich gehenkt an disen brief. dar nach vˀgich ich, Uͦlrich
Aigendal, burger ze Winterthur, ain gantzwarhait alles des, so dˀ hoͤhwirdig fùrst Cuͦn, von gottes gnaden abt des gotzhus ze Sant Gallen, min genaͤdiger herr, von mir an disem brief vˀjehen un̄ vˀschriben haͤt un̄ ze merer sicherhait
aller vorgeschribner ding han ich och min aigen insigel offenlich gehenkt an disen brief, dˀ geben ist an sant Lienharts
tag, in dem jar, do man zalt von Cristi gebùrt tusent drùhundert nùnzig un̄ drù jar. ✳
Konigsf. 427 .
393
disz ij br₎ wysen umb Heini Pfisters
acker zuͦ Melling₎ ist lechen
vō apt vō Sant Gallen ✳ Gernas
Gernas br₎
dero sind v ✳
Melling₎ ✳
K
F 3 ✳
Staatsarchiv
AARGAU
xxij
1393 ✳
✳
vō Gernas